**Körmend város Önkormányzata Képviselő-testülete …./…. (….) önkormányzati rendelete**

**a piacról és vásárokról szóló 4/2011. (II.09.) önkormányzati rendelet**

**módosításáról**

*Körmend város Önkormányzata Képviselő-testülete az Alaptörvény 32.cikk (1) a) pontjában kapott felhatalmazás alapján eljárva - figyelemmel a vásárokról és a piacokról szóló 55/2009. (III.13.) Korm. rendelet szabályaira is -a következőket rendeli el:*

1.§ Körmend város Önkormányzata Képviselő-testületének a piacról és vásárokról szóló 4/2011. (II.09.) önkormányzati rendelete kiegészül az alábbi 6/A§-al:

„6/A.§ (1) Állandó árusítóhely helybiztosítási díj ellenében vehető igénybe. A helybiztosítási díj évente két részletben fizetendő meg.

(2) Amennyiben a helybiztosítási díjat megfizető árusító a nyitást követő egy órán belül sem foglalja el az árusítóhelyét, abban az esetben az üzemeltető az árusítóhelyet szabadon értékesítheti.”

2. Körmend város Önkormányzata Képviselő-testületének a piacról és vásárokról szóló 4/2011. (II.09.) önkormányzati rendelete melléklete helyébe az 1. melléklet szerinti 1. melléklet lép.

2. § A rendelet 2016. március 1-én lép hatályba.

Körmend, 2016. február 11.

Bebes István sk. Dr. Stepics Anita sk.

polgármester jegyző

A rendelet kihirdetésének ideje:

2016…………………………….

1. **Melléklet**
2. Negyedévi helypénz (hétfői árusításra)

a.) vállalkozók (saját asztalon) sátrak által elfoglalt terület: 3.965,-Ft/m2

b.) árusítóhelyek (élelmiszer árusítására kijelölt terület)

piaci asztalon: 2.480,-Ft/m2

c.) negyedévi helypénz minden napi élelmiszer-piacon

piaci asztalon: 5.110,-Ft/m2

d.) negyedévet meghaladó időszak díja az időtartam arányos

szorzata

1. Napi helypénzek

a.) árusítóhely piaci asztalon (élelmiszer, virág) 330,-Ft/m2

b.) vállalkozók saját asztalon (sátrak) 405,-Ft/m2

c.) földön történő árusítással elfoglalt területen 405,-Ft/m2

d.) koszorú árusítása földön történő árusítással

(október 15-november 2.) 700,-Ft/m2

e.) fenyőfa árusítása (dec. 1-től dec. 24-ig) 700,-Ft/m2

1. Állandó árusítóhely helybiztosítási díja: 24.000 Ft/év

A megállapított árak az ÁFÁ-t **nem** tartalmazzák!

**Indokolás:**

A helyi piac működésének rendjét, beleértve az elárusítóhelyekért történő fizetés rendjét és módját is Körmend város Önkormányzata Képviselő-testülete szabályozza rendeleti úton.

Az elmúlt időszakban jelentkezett igény arra, hogy állandó árusítóhelyet vásároljanak árusok, ennek rendje az önkormányzat rendeletében eddig nem volt szabályozott.